Document ID: 32009D0792

PADOMES LĒMUMS
(2009. gada 29. oktobris),
ar ko uz laikposmu no 2009. gada 1. novembra līdz 2009. gada 31. decembrim ieceļ Eiropas Savienības Padomes ģenerālsekretāra vietnieku
(2009/792/EK, Euratom)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 207. panta 2. punktu,
ņemot vērā Eiropas Atomenerģijas kopienas dibināšanas līgumu un jo īpaši tā 121. panta 2. punktu,
tā kā:
(1)
Eiropas Savienības Padomes ģenerālsekretāra vietnieka Pierre DE BOISSIEU kunga pilnvaru termiņš beigsies 2009. gada 31. oktobrī (1).
(2)
Minētais pilnvaru laiks būtu jāpagarina līdz 2009. gada 31. decembrim vai līdz Lisabonas līguma spēkā stāšanās dienai, atkarībā no tā, kas notiek vispirms.
(3)
Ir jāatgādina, ka 6. pantā protokolā par pārejas nosacījumiem, ko ar Lisabonas līgumu pievieno Līgumam par Eiropas Savienību, Līgumam par Eiropas Savienības darbību un Eiropas Atomenerģijas Kopienas dibināšanas līgumam, ir paredzēts, ka Eiropas Savienības Padomes ģenerālsekretāra vietnieka pilnvaru termiņš beidzas dienā, kad stājas spēkā Lisabonas līgums,
IR PIEŅĒMUSI ŠO LĒMUMU.
1. pants
Ar šo Pierre DE BOISSIEU kungs ir iecelts par Eiropas Savienības Padomes ģenerālsekretāra vietnieku uz laikposmu no 2009. gada 1. novembra līdz 2009. gada 31. decembrim vai līdz Lisabonas līguma spēkā stāšanās dienai, atkarībā no tā, kas notiek vispirms.
2. pants
Šo lēmumu Pierre DE BOISSIEU kungam paziņo Padomes priekšsēdētājs.
To publicē Eiropas Savienības Oficiālajā Vēstnesī.
Briselē, 2009. gada 29. oktobrī

Labels: 9
15